Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta' Aġġustament għall-Globalizzazzjoni, skont il-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda (applikazzjoni EGF/2010/029 NL/Zuid Holland u Utrecht Division 18 mill-Pajjiżi l-Baxxi) /* KUMM/2011/0388 finali */





MEMORANDUM TA’ SPJEGAZZJONI Il-Punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda jippermetti[1] l-mobilizzazzjoni tal-Fond Ewropew ta' Aġġustament għall-Globalizzazzjoni (FEG) permezz ta' mekkaniżmu ta' flessibbiltà, fi ħdan il-limitu massimu annwali ta' EUR 500 miljun apparti l-intestaturi rilevanti tal-qafas finanzjarju. Ir-regoli applikabbli għall-kontribuzzjonijiet mill-FEG huma stipulati fir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-Fond Ewropew ta' Aġġustament għall-Globalizzazzjoni[2]. Fl-20 ta' Diċembru 2010, il-Pajjiżi l-Baxxi ressqu l-applikazzjoni EGF/2010/029 NL/Zuid-Holland u Utrecht Division 18, għal kontribut finanzjarju mingħand l-FEG, wara li ngħataw s-sensja għadd ta' ħaddiema minn 52 intrapriża li joperaw fi ħdan in-NACE Reviżjoni 2 Taqsima 18 ('l-istampar u r-riproduzzjoni ta' medja rreġistrata')[3] fir-reġjuni tal-Pajjiżi l-Baxxi NUTS II ta' Zuid Holland (NL33) u Utrecht (NL31). Din l-applikazzjoni hija parti minn pakkett ta' applikazzjonijiet interrelatati, li kollha kemm huma jirrigwardaw l-għotja ta' sensji f'sitt reġjuni differenti NUTS II fil-Pajjiżi l-Baxxi f'intrapriżi li joperaw fis-settur tal-istampar u r-riproduzzjoni ta' medja rreġistrata. Wara analiżi bir-reqqa ta' din l-applikazzjoni, il-Kummissjoni kkonkludiet li skont l-Artikolu 10 tar-Regolament (KE) Nru 1927/2006 il-kundizzjonijiet għal kontribut finanzjarju skont dan ir-Regolament huma sodisfatti. SOMMARJU TAL-APPLIKAZZJONI U ANALIŻI Dejta prinċipali: || Nru ta' Referenza tal-FEG || EGF/2010/029 Stat Membru || Il-Pajjiżi l-Baxxi Artikolu 2 || (b) Intrapriżi konċernati || 52 Reġjuni NUTS II || Zuid-Holland (NL33) Utrecht (NL31) Taqsima NACE Reviżjoni 2 || 18 ('Stampar u riproduzzjoni ta’ midja rreġistrata) Perjodu ta’ referenza || 16.1.2010 – 16.10.2010 Data ta' bidu għas-servizzi personalizzati || 16.1.2010 Data tal-applikazzjoni || 20.12.2010 Sensji matul il-perjodu ta’ referenza || 800 Ħaddiema li ngħataw is-sensja u li huma identifikati għall-għajnuna || 800 Nefqa għas-servizzi personalizzati (EUR) || 3 912 589 Nefqa għall-implimentazzjoni tal-FEG[4](EUR) || 163 024 Nefqa għall-implimentazzjoni tal-FEG (%) || 4,0 Baġit totali (EUR) || 4 075 613 Il-kontribut tal-FEG (65 %) (EUR) || 2 649 148 1. L-applikazzjoni tressqet quddiem il-Kummissjoni fl-20 ta’ Diċembru 2010 u kienet sostnuta b'tagħrif addizzjonali sat-3 ta’ Marzu 2011. 2. L-applikazzjoni tissodisfa l-kundizzjonijet għat-tħaddim tal-FEG kif stipulat fl-Artikolu 2(b) tar-Regolament (KE) Nru 1927/2006 u tressqet fiż-żmien stipulat ta' 10 ġimgħat kif imsemmi fl-Artikolu 5 ta' dak ir-Regolament. Ir-rabta bejn is-sensji u l-bidliet strutturali maġġuri fix-xejriet tal-kummerċ dinji minħabba l-globalizzazzjoni jew il-kriżi finanzjarja u ekonomika globali 3. Sabiex tiġi stabbilita r-rabta bejn is-sensji u l-kriżi finanzjarja u ekonomika globali, il-Pajjiżi l-Baxxi jisħqu li l-kriżi ekonomika wasslet għal tnaqqis sostanzjali fit-talba għas-settur tal-midja grafika. B'konsegwenza ta' dan, id-dħul fl-industrija grafika fl-2009 naqas bi 8,6 %. L-ordnijiet mis-setturi ekonomiċi l-oħrajn għall-materjal pubbliċitarju stampat, li jirrappreżenta 35 % tad-dħul totali tas-settur tal-istampar u l-pubblikazzjoni, naqsu b'mod drammatiku bejn l-2008 u l-2009 minħabba t-tnaqqis tal-baġits għall-attivitajiet pubbliċitarji u tal-midja li ġabet magħha l-kriżi ekonomika. L-applikazzjoni tikkwota bosta eżempji. Fl-industrija tal-bini, il-baġit għat-tagħrif u l-pubbliċità tnaqqas b'36,8 % mill-bidu tal-kriżi; fis-settur finanzjarju bi 33,2 % u fis-settur tat-tagħmir elettroniku għall-konsumatur bi 30,6 %. Barra minn hekk, il-kriżi ekonomika affettwat b'mod ħażin id-domanda għal tipi varji ta' materjal stampat tal-midja: fl-2009, id-domanda għar-rivisti popolari naqset b'25,7%, għall-gazzetti b'24,4%, għall-gazzetti kummerċjali distribwiti mingħajr ħlas b'10,54% u għar-rivisti professjonali b'23,4 %. 4. Fil-valutazzjoni tagħha ta' applikazzjonijiet għall-FEG marbuta mal-istess settur u l-istess reġjuni[5], il-Kummissjoni diġà għamlet stqarrija dwar l-impatt tal-kriżi ekonomika u finanzjarja fuq l-intrapriżi li joperaw fit-Taqsima 18 NACE Reviżjoni 2 ('l-istampar u r-riproduzzjoni ta' midja rreġistrata') fir-reġjuni tan-NUTS II ta' Zuid-Holland u Utrecht. Turija tal-għadd ta’ sensji u konformità mal-kriterji tal-Artikolu 2(b) 5. Il-Pajjiżi l-Baxxi ressqu din l-applikazzjoni skont il-kriterji ta' intervent tal-Artikolu 2(b) tar-Regolament (KE) Nru 1927/2006 li jitlob li jkun hemm mill-anqas 500 sensja fuq perjodu ta' disa' xhur f'intrapriżi li joperaw fl-istess Taqsima tan-NACE Reviżjoni 2 f'reġjun wieħed jew f'żewġ reġjuni kontigwi fil-livell tan-NUTS II fi Stat Membru. 6. L-applikazzjoni tikkwota 800 sensja fi 52 intrapriża li joperaw fid-Diviżjoni 18 tan-NACE Reviżjoni 2 ('l-istampar u r-riproduzzjoni tal-midja rreġistrata')[6] fir-reġjuni tan-NUTS II ta' Zuid-Holland (NL33) u Utrecht (NL31) matul il-perjodu ta' referenza ta' disa' xhur mis-16 ta' Jannar 2010 sas-16 ta' Ottubru 2010. Minn dawn is-sensji kollha, seħħew 288 sensja f'sitt intrapriżi u ġew ikkalkulati skont l-ewwel inċiż tat-tieni paragrafu tal-Artikolu 2 tar-Regolament (KE) Nru 1927/2006. Kien hemm 512-il sensja oħra f'46 intrapriża u dawn ġew ikkalkulati skont it-tieni inċiż tal-istess paragrafu. Spjegazzjoni tan-natura mhix prevista ta' dawk is-sensji 7. L-awtortitajiet Olandiżi jsostnu li l-kriżi finanzjarja u ekonomika u l-impatt tagħha fuq is-settur ma setgħux ikunu previsti. L-applikazzjoni tgħid li qabel il-kriżi, l-industrija tal-istampar u l-pubblikazzjoni fil-Pajjiżi l-Baxxi għaddiet minn proċess ta' ristrutturazzjoni li sewa ħafna flus sabiex din l-industrija setgħet tibqa' kompetittiva mal-intrapriżi 'l barra mill-UE. Minn settur immexxi mid-domanda, dan inbidel għal wieħed orjentat lejn il-provvista u għalhekk kien hemm bżonn ta' sforz qawwi sabiex l-impjegati ġew ippreparati għall-metodu l-ġdid tax-xogħol. Hemm riskju li l-kriżi attwali xxejjen il-frott tal-investimenti u l-isforzi kbar li saru mis-settur. Identifikazzjoni tal-intrapriżi li taw is-sensji u l-ħaddiema identifikati għall-għajnuna 8. L-applikazzjoni tikkonċerna 800 ruħ li ngħataw is-sensja (li kollha huma identifikati għall-għajnuna) fit-52 intrapriża li ġejjin: Intrapriżi u għadd ta' sensji Drukkerij Groen te Leiden || 7 || Phytalis, Leidschendam || 1 Den Haag Media Groep Rijswijk || 86 || Schorel Drukkerij BV, Spijk || 1 Alphense Drukkerij, Alphen ad Rijn || 9 || Stadtman BV, Delft || 1 Boekbinderij Bentveld BV, Zoetermeer || 8 || TDS Printmaildata, Schiedam || 1 Jansen Binders BV, Leiden || 65 || TDS Schiedam, Schiedam || 1 United graphics Zoetermeer BV, Zoetermeer || 48 || Thieme Media Services BV , Delft || 12 Molier Specials BV, Rijswijk || 8 || Drukkerij Sonneveld, s Gravenzande ZH || 41 Handelsdrukkerij T. de Vries BV, Ridderkerk || 12 || Binderij Afco Delcour BV, Nieuwegein || 61 Van Marle Drukkerij, Moerkapelle ZH || 3 || Studio 01 BV, Soest || 2 Alkemade Printing BV, Lisse || 16 || Budde Grafimedia, Nieuwegein || 4 Drukkerij Stimuka BV, Rijswijk || 21 || Pfaff Grafische Bindwerken BV, Woerden || 24 Binderij Bruystens BV, Rotterdam || 19 || Drukkerij Van Amerongen BV, Amersfoort || 2 De Groot Drukkerij BV, Goudriaan || 3 || Biegelaar, Maarssen || 35 Koninklijke De Swart BV, 's-Gravenhage || 71 || Plantijn Casparie IJsselstein || 32 Thieme Media Center BV, Rotterdam || 137 || Plantijn Casparie Nieuwegein || 18 Media Balance, Capelle || 1 || KienLabel BV, Nieuwegein || 1 Ark Print, Rotterdam || 1 || Kerckebos Grafische Communicatie, Zeist || 1 Drukkerij van den Ende, R’dam, Zoetermeer || 1 || Waanders Drukkers/Uitg. || 1 Drukkerij van Deventer, ’s Gravenhage || 1 || Drukkerij Linea Recta, Utrecht || 1 Drukkerij de Eendracht, Schiedam || 1 || Boekbinderij Mirenta BV, Den Haag || 1 Drukkerij dekkers BV, Dordrecht || 1 || Bopack Etiketten Zeist || 1 Drukkerij N. van der Heijden, Rhoon || 2 || Vogelaar Verzenders BV, IJsselstein || 1 Grafisch Bedr. Kapsenbergvanwaesberge BV, Rotterdam || 1 || Drukkerij Zuidam BV, Woerden || 29 Micro Format Systems BV, Lisse || 1 || Drukkerij Ridderhof, Vlaardingen || 1 Neroc BV, Capelle ad IJssel || 1 || Veldwijk Van Loon Graf. Bedr. BV, Waddinxveen || 1 Oranje van Loon, Den Haag || 1 || RotoSmeets, Utrecht || 1 Total ta' Intrapriżi: 52 || Total ta' sensji: 800 || 9. It-tqassim tal-ħaddiema identifikati huwa kif ġej: Kategorija || Numru || Perċentwali Irġiel || 520 || 65,0 Nisa || 280 || 35,0 Ċittadini tal-UE || 752 || 94,0 Ċittadini mhux tal-UE || 48 || 6,0 minn 15 sa 24 sena || 144 || 18,0 minn 25 sa 54 sena || 440 || 55,0 minn 55 sa 64 sena || 200 || 25,0 Aktar minn 64 sena || 16 || 2,0 10. Mill-ħaddiema identifikati 32 għandhom diżabilità. 11. Fir-rigward ta' kategoriji ta’ xogħol, it-tqassim huwa kif ġej: Kategorija || Numru || Perċentwali Maniġers || 56 || 7,0 Professjonali: || 160 || 20,0 Tekniċi || 168 || 21,0 Ħaddiema ta' appoġġ klerikali || 96 || 12,0 Ħaddiema involuti fil-qasam tas-servizzi u tal-bejgħ || 96 || 12,0 Operaturi tal-impjanti u tal-magni u dawk li jimmuntaw || 224 || 28,0 12. Skont l-Artikolu 7 tar-Regolament (KE) Nru 1927/2006, il-Pajjiżi l-Baxxi kkonfermaw li ġiet applikata, u se tkompli tiġi applikata, politika ta' ugwaljanza bejn in-nisa u l-irġiel kif ukoll politika ta' nondiskriminazzjoni matul l-istadji varji tal-implimentazzjoni tal-FEG u, b'mod partikolari, għall-aċċess fil-FEG. Deskrizzjoni tat-territorju kkonċernat u tal-awtoritajiet u l-partijiet interessati tiegħu 13. It-territorju kkonċernat ikopri l-provinċji ta' Zuid-Holland u Utrecht. Iż-żewġ provinċji jagħmlu parti mir-Randstad, l-iżjed żona ppopolata fil-Pajjiżi l-Baxxi. Fl-2009, il-qagħda ekonomika fiż-żewġ provinċji marret lura u t-tkabbir ekonomiku tagħha kien wieħed negattiv (-3,2 %) meta mqabbel mas-sena ta' qabel. Minn kważi 2 000 intrapriża tal-midja grafika fil-Pajjiżi l-Baxxi, 26,8 % jinsabu f'dawn iż-żewġ provinċji (18,1 % f'Zuid-Holland u 8,7 % f'Utrecht) u jirrappreżentaw 24,1 % (14,9 % u 9,2 % rispettivament) tal-impjiegi fis-settur tal-midja grafika. 14. L-awtoritajiet ewlenin ikkonċernati huma l-Ministeru għall-Affarijiet Soċjali u l-Impjieg (SZW) u l-Fond ta' Taħriġ għas-settur tal-grafika u l-medja (A&O Fonds Grafimedia) f'isem ir-Raad for Overleg in de Grafimedia Branche-ROGB (Il-Kunsill għall-konsultazzjoni fis-settur tal-grafika u l-medja). Partijiet interessanti rilevanti oħra huma l-Istitut għall-industrija kreattiva (GOC); l-organizzazzjoni pubblika responsabbli għall-konċessjonijiet (UWV werkbedrijf); Iċ-ċentru tal-mobilità UWV; ROC Midden Nederland, ROC Mondriaan (ċentri tal-gvern għat-taħriġ vokazzjonali fil-livell reġjonali) u l-Grafisch Lyceum Rotterdam; l-organizzazzjoni għall-SMEs (MKB-ondernemingen); organizzazzjonijiet tas-sħab soċjali: FNV Kiem (trejdjunjin), CNV Media (trejdjunjin), Koninklijk Verbond van Grafische Ondernemingen-KVGO (organizzazzjoni tal-impjegaturi) għad-distretti Gelderland/Utrecht, Den Haag u Rotterdam u l-NUV (organizzazzjoni tal-impjegaturi). L-impatt mistenni tas-sensji fir-rigward tal-impjiegi lokali, reġjonali jew nazzjonali 15. Matul l-2008 u l-2009, l-impjiegi fl-intrapriżi tal-midja grafika li jinsabu f'Zuid-Hollad naqsu b'14 % filwaqt li l-intrapriżi fil-provinċja ta' Utrecht naqsu b'20 %. L-awtoritajiet Olandiżi jargumentaw li s-sensji fis-settur tal-grafika se jiggravaw is-sitwazzjoni tal-qgħad, li diġa' marret lura minħabba l-kriżi ekonomika u finanzjarja. l-għadd ta' nies li kienu qegħdin ifittxu xogħol żdied b'16,1 % bejn Frar 2009 u Frar 2010 f'Zuid-Holland, filwaqt li f'Utrecht iż-żieda għall-istess perjodu kienet ta' 16,3 % . Barra minn hekk, peress li hemm kumpaniji tas-servizzi u fornituri li huma estremament dipendenti fuq l-industrija tal-midja grafika, ir-riskju ta' fallimenti huwa wieħed għoli u jista' jwassal għal aktar problemi fil-ġejjieni, anka wara l-kriżi. Pakkett ikkoordinat ta' servizzi personalizzati li jridu jiġu ffinanzjati u analiżi tal-ispejjeż stmati, inkluża l-komplimentarjetà tiegħu mal-azzjonijiet iffinanzjati mill-Fondi Strutturali 16. Qed jiġu proposti t-tipi ta’ miżuri li ġejjin, li kollha jingħaqdu biex jiffurmaw pakkett ikkoordinat ta’ servizzi personalizzati mmirati lejn l-integrazzjoni mill-ġdid tal-ħaddiema fis-suq tax-xogħol. Dawn se jiġu offruti lill-ħaddiema li ngħataw is-sensja permezz ta' ċentru ta' mobilità, imsejjaħ Ċentru Kreattiv għall-Karrieri (Creative Career Centre) (C3). Attivitajiet ta' tħejjija – Teħid u reġistrazzjoni: Din tkopri intervista inizjali sabiex il-ħaddiem li ngħata s-sensja jiġi rreġistrat u jiġu identifikati l-miżuri l-aktar xierqa. – Tagħrif u għajnuna: Dan jirreferi għal laqgħat kollettivi u funzjoni fejn il-ħaddiema jingħataw l-għajnuna billi jiġu pprovduti b'tagħrif dwar il-miżuri disponibbli. Konsulenza – Konsulenza xogħol ma' xogħol: Dan l-akkumpanjament impjieg ma' mpjieg ikopri programm individwalizzat li jinkludi skrining, it-twaqqif ta' pjan ta' azzjoni vokazzjonali u tal-karriera, orjentazzjoni tas-suq tax-xogħol u konsulenza inizjali fuq il-post tax-xogħol il-ġdid. – Rikollokament: Dan ifittex li jappoġġja b'mod attiv lill-ħaddiema qiegħda fit-tfittxija tagħhom għal opportunitajiet ġodda ta' xogħol. – Taħriġ fl-intervisti tax-xogħol: Dan ikopri l-analiżi ta' postijiet disponibbli tax-xogħol, appoġġ għall-abbozzar ta' CV u ittra ta' applikazzjoni u preparazzjoni għall-intervisti tax-xogħol. – Gwida biex tiftaħ il-kumpanija tiegħek: Dan l-akkumpanjament lejn l-ħolqien ta' negozju, ifittex li jgħin lill-ħaddiema li ngħataw is-sensja li bi ħsiebhom jiftħu n-negozju tagħhom. Dan ikopri l-għoti ta' pariri legali, u l-għajnuna fit-tfassil ta' pjan għan-negozju u fl-appoġġ fir-rekwiżiti amministrattivi. Taħriġ – 'Edukazzjoni': Din tkopri taħriġ vokazzjonali u taħriġ mill-ġdid, ħiliet soċjali u ta' tmexxija u tekniki speċifiċi ta' taħriġ mill-ġdid tal-ħaddiema li t-taħriġ tekniku tagħhom m'għadux bżonnjuż. – Rikonoxximent tal-esperjenza preċedenti (APL): Din tkopri l-evalwazzjoni tal-għarfien preċedenti u l-esperjenza ta' kull ħaddiem b'mod individwali, u tidentifika l-oqsma li jeħtieġu aktar taħriġ. 17. In-nefqa għall-implimentazzjoni tal-FEG, li hija inkluża fl-applikazzjoni skont l-Artikolu 3 tar-Regolament (KE) Nru 1927/2006, tkopri attivitajiet ta' ġestjoni u kontroll kif ukoll tagħrif u pubbliċità. 18. Is-servizzi personalizzati ppreżentati mill-awtoritajiet Olandiżi huma miżuri attivi tas-suq tax-xogħol fi ħdan l-azzjonijiet eliġibbli kif mfissra mill-Artikolu 3 tar-Regolament (KE) Nru 1927/2006. L-awtoritajiet Olandiżi jistmaw li l-ispejjeż totali ta’ dawn is-servizzi huma ta’ EUR 3 912 589 u li n-nefqa għall-implimentazzjoni tal-FEG hija ta' EUR 163 024 (4,0 % tal-ammont totali). Il-kontribut totali mitlub mill-FEG hija ta’ EUR 2 649 148 (65 % tal-ispejjeż totali). Azzjonijiet || Għadd stmat ta’ ħaddiema identifikati || Spiża stmata għal kull ħaddiem identifikat (EUR) || Spejjeż totali (l-FEG u l-kofinanzjament nazzjonali) (EUR) Servizzi personalizzati (l-ewwel paragrafu tal-Artikolu 3 tar-Regolament (KE) Nru 1927/2006) Teħid u reġistrazzjoni || 800 || 193 || 154 716 Tagħrif u għajnuna || 800 || 86 || 68 763 Konsulenza WTW (xogħol ma' xogħol) || 280 || 3 672 || 1 028 293 Rikollokazzjoni || 240 || 4 475 || 1 073 988 Taħriġ fl-intervisti tax-xogħol || 240 || 1 418 || 340 376 Gwida biex tiftaħ il-kumpanija tiegħek stess || 40 || 4 657 || 186 304 Edukazzjoni || 336 || 2 492 || 837 530 Rikonoxximent tal-esperjenza preċedenti (APL): || 80 || 2 782 || 222 619 Subtotal tas-servizzi personalizzati || || 3 912 589 Nefqa għall-implimentazzjoni tal-FEG (it-tielet paragrafu tal-Artikolu 3 tar-Regolament (KE) Nru 1927/2006) Ġestjoni || || 40 756 Tagħrif u pubbliċità || || 40 756 Attivitajiet ta’ kontroll || || 81 512 Subtotal tan-nefqa totali għall-implimentazzjoni tal-FEG || || 163 024 Total tal-ispejjeż stmati || || 4 075 613 Kontribut tal-FEG (65 % tan-nefqa totali) || || 2 649 148 * It-totali ma jaqblux minħabba l-arrotondament 19. Il-Pajjiżi l-Baxxi jikkonfermaw li l-miżuri deskritti hawn fuq jikkumplimentaw l-azzjonijiet iffinanzjati mill-Fondi Strutturali. IL-miżuri FSE huma disponibbli biss għall-ħaddiema b'impjieg filwaqt li l-azzjonijiet FEG jimmiraw biex iġibu lura fix-xogħol lil dawk il-ħaddiema li diġa huma qiegħda. L-awtorità tal-ġestjoni għall-FEG, li hija wkoll l-awtorità tal-ġestjoni għall-FSE, stabbiliet il-proċeduri tal-kontroll meħtieġa sabiex telimina kwalunkwe riskju ta’ finanzjament doppju. Data(i) li fiha/fihom bdew jew kienu ppjanati li jibdew is-servizzi personalizzati għall-ħaddiema affettwati 20. Il-Pajjiżi l-Baxxi bdew is-servizzi personalizzati lill-ħaddiema affettwati inklużi fil-pakkett koordinat propost lill-FEG għall-kofinanzjament fl-16 ta’ Jannar 2010. Din id-data għalhekk tirrappreżenta l-bidu tal-perjodu ta' eliġibilità għal kull għajnuna li tista' tingħata mill-FEG. Proċeduri għall-konsultazzjoni mal-imsieħba soċjali 21. L-imsieħba soċjali kienu kkonsultati permezz tal-Fondazzjoni tas-Suq tax-Xogħol u l-Fond tat-Taħriġ għall-grafika u s-setturi tal-midja (Arbeids & Opleidingsfonds Grafimedia branche), li fid-dawl tal-kriżi qablu dwar il-ħolqien ta' ċentru ta' mobilità għas-settur li jismu C3 (Ċentru Kreattiv għall-Karrieri). L-għan ta' dan iċ-ċentru ta' mobilità huwa li jikkoordina l-miżuri differenti tas-suq tax-xogħol b'konsultazzjoni mal-imsieħba soċjali. 22. L-awtoritajiet Olandiżi kkonfermaw li r-rekwiżiti stipulati fil-leġiżlazzjoni nazzjonali u tal-UE dwar sensji kollettivi, ġew osservati. Tagħrif dwar azzjonijiet li huma obbligatorji skont il-liġi nazzjonali jew il-ftehimiet kollettivi 23. Fir-rigward tat-twettiq tal-kriterji stabbiliti fl-Artikolu 6 tar-Regolament (KE) Nru 1927/2006, l-awtoritajiet Olandiżi fl-applikazzjoni tagħhom: · ikkonfermaw li l-kontribuzzzjoni finanzjarja mill-FEG ma tissostitwixxix miżuri li huma r-responsabbiltà ta' kumpaniji skont il-liġi nazzjonali jew ftehimiet kollettivi; · urew bil-provi li l-azzjonijiet jipprovdu appoġġ għall-ħaddiema individwali u ma għandhomx jintużaw għar-ristrutturazzjoni ta' kumpaniji jew setturi; · ikkonfermaw li l-azzjonijiet eliġibbli msemmija hawn fuq ma jirċevux assistenza minn strumenti finanzjarji tal-UE oħrajn. Sistemi ta’ ġestjoni u ta’ kontroll 24. Il-Pajjiżi l-Baxxi nnotifikaw lill-Kummissjoni li l-kontribut finanzjarju se jkun ġestit u kkontrollat mill-istess entitajiet li jiġġestixxu u jikkontrollaw il-finanzjament tal-Fond Soċjali Ewropew (FSE) fil-Pajjiżi l-Baxxi. L-Aġenzija għall-Affarijiet Soċjali u l-Impjiegi (Agentschap SZW) se tkun l-entità intermedjarja għall-awtorità tal-ġestjoni. Finanzjament 25. Skont il-bażi tal-applikazzjoni mill-Pajjiżi l-Baxxi, il-kontribut propost mill-FEG għal pakkett ikkoordinat ta' servizzi personalizzati huwa ta' EUR 2 649 148, li jirrappreżenta 65 % tal-ispiża totali. L-allokazzjoni mill-Fond li proponiet il-Kummissjoni hija bbażata fuq it-tagħrif li l-Pajjiżi l-Baxxi għamlu disponibbli. 26. B'kunsiderazzjoni tal-ammont massimu possibbli ta' kontribuzzjoni finanzjarja mill-FEG skont l-Artikolu 10(1) tar-Regolament (KE) Nru 1927/2006, kif ukoll tal-ambitu tal-allokazzjoni mill-ġdid ta' approprjazzjonijiet, il-Kummissjoni tipproponi li timmobilizza l-FEG għall-ammont totali msemmi hawn fuq, li għandu jiġi allokat skont l-intestatura 1a tal-qafas finanzjarju. 27. L-ammont ta' kontribuzzjoni finanzjarja propost se jippermetti li aktar minn 25 % tal-ammont annwali massimu allokat għall-FEG jibqa' disponibbli biex ikun allokat matul l-aħħar erba' xhur tas-sena, kif stipulat fl-Artikolu 12(6) tar-Regolament (KE) Nru 1927/2006. 28. Bil-preżentazzjoni ta' din il-proposta għall-mobilizzazzjoni tal-FEG, il-Kummissjoni qiegħda tniedi l-proċedura ssimplifikata ta' trijalogu, kif mitlub mill-Punt 28 tal-Ftehim Interistituzzjonali tas-17 ta' Mejju 2006, sabiex tikseb il-qbil taż-żewġ fergħat tal-awtorità baġitarja dwar il-ħtieġa li jintuża l-FEG u l-ammont meħtieġ. Il-Kummissjoni tistieden lill-ewwel waħda miż-żewġ fergħat tal-awtorità baġitarja li tilħaq ftehim dwar l-abbozz tal-proposta għall-mobilizzazzjoni biex f'livell politiku xieraq, tgħarraf lill-fergħa l-oħra u lill-Kummissjoni bl-intenzjonijiet tagħha. F'każ ta' nuqqas ta' qbil minn xi waħda miż-żewġ fergħat tal-awtorità baġitarja, għandha tissejjaħ laqgħa formali ta' trijalogu. 29. B’mod separat, il-Kummissjoni tippreżenta talba ta' trasferiment sabiex fil-baġit għall-2011 iddaħħal approprjazzjonijiet speċifiċi għall-ħlas, kif jitlob il-Punt 28 tal-Ftehim Interistituzzjonali tas-17 ta' Mejju 2006. Sors tal-approprjazzjonijiet għall-ħlas 30. Jibqa' disponibbli ammont ta' EUR 5 306 313 fil-linja Baġitarja 04.0501 tal-FEG wara l-adozzjoni min-naħa taż-żewġ fergħat tal-Awtorità Baġitarja ta' tliet Deċiżjonijiet b'ammont totali ta' EUR 10 371 321, u inkunsiderazzjoni tas-seba' każijiet li l-Awtorità Baġitarja qed tiddiskuti bħalissa għall-ammont totali ta' EUR 31 931 316. Dan l-ammont disponibbli se jiġi użat biex ikopri l-ammont ta' EUR 2 649 148 meħtieġ għall-applikazzjoni attwali. Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta' Aġġustament għall-Globalizzazzjoni, skont il-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda (applikazzjoni EGF/2010/029 NL/Zuid Holland u Utrecht Division 18 mill-Pajjiżi l-Baxxi) IL-PARLAMENT EWROPEW U L-KUNSILL TAL-UNJONI EWROPEA, Wara li kkunsidraw it-Trattat dwar il-Funzjonament tal-Unjoni Ewropea, Wara li kkunsidraw il-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda[7], u b'mod partikolari l-punt 28 tiegħu, Wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-Fond Ewropew ta' Aġġustament għall-Globalizzazzjoni[8], u b'mod partikulari l-Artikolu 12(3) tiegħu, Wara li kkunsidraw il-proposta mill-Kummissjoni Ewropea[9], Billi: (1) Il-Fond Ewropew ta’ Aġġustament għall-Globalizzazzjoni (FEG) twaqqaf biex jipprovdi sostenn addizzjonali għall-ħaddiema li ngħataw is-sensja b’riżultat ta’ bidliet strutturali maġġuri fix-xejriet kummerċjali dinjija minħabba l-globalizzazzjoni u biex jgħinhom fir-reintegrazzjoni tagħhom fis-suq tax-xogħol. (2) L-ambitu tal-FEG twessa’ għall-applikazzjonijiet ippreżentati mill-1 ta’ Mejju 2009 biex jinkludi sostenn lill-ħaddiema li jitilfu x-xogħol b’riżultat dirett tal-kriżi finanzjarja u ekonomika globali. (3) Il-Ftehim Interistituzzjonali tas-17 ta’ Mejju 2006 jippermetti l-mobilizzazzjoni tal-FEG fi ħdan il-limitu massimu annwali ta’ EUR 500 miljun. (4) Il-Pajjiżi l-Baxxi bagħtu applikazzjoni biex jiġi mmobilizzat l-FEG, fir-rigward tas-sensji fit-52 intrapriża li joperaw fit-Taqsima 18 tan-NACE Reviżjoni 2 ('l-istampar u r-riproduzzjoni tal-medja rreġistrata') fiż-żewġ reġjuni kontigwi NUTS II Zuid Holland (NL33) u Utrecht (NL31), fl-20 ta' Diċembru 2010 u ssupplimentawha b'tagħrif addizzjonali sat-3 ta' Marzu 2011. Din l-applikazzjoni hija konformi mar-rekwiżiti għad-determinazzjoni tal-kontribut finanzjarju kif stabbilit fl-Artikolu 10 tar-Regolament (KE) Nru 1927/2006. Il-Kummissjoni għalhekk ressqet proposta biex timmobilizza l-ammont ta' EUR 2 649 148. (5) Il-FEG għandu għalhekk jiġi mmobilizzat sabiex jipprovdi kontribut finanzjarju għall-applikazzjoni mressqa mill-Pajjiżi l-Baxxi. ADOTTAT DIN ID-DEĊIŻJONI: Artikolu 1 Għall-baġit ġenerali tal-Unjoni Ewropea għas-sena finanzjarja 2011, il-Fond Ewropew ta' Aġġustament għall-Globalizzazzjoni (FEG) għandu jiġi mmobilizzat biex jipprovdi s-somma ta' EUR 2 649 148 f'approprjazzjonijiet għall-impenji u għall-ħlasijiet. Artikolu 2 Din id-Deċiżjoni għandha tiġi ppubblikata f'Il-Ġurnal Uffiċjali tal-Unjoni Ewropea. Magħmul fi [Brussell/Strasburgu], Għall-Parlament Ewropew Għall-Kunsill Il-President Il-President [1] ĠU C 139, 14.6.2006, p. 1. [2] ĠU L 406, 30.12.2006, p. 1. [3] Ir-Regolament (KE) Nru 1893/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-klassifikazzjoni tal-istatistika ta’ attivitajiet ekonomiċi tan-NACE Reviżjoni 2 u li jemenda r-Regolament tal-Kunsill (KEE) Nru 3037/90 kif ukoll ċerti regolamenti tal-KE dwar setturi speċifiċi tal-istatistika (ĠU L 393, 30.12.2006, p. 1). [4] Skont it-tielet paragrafu tal-Artikolu 3 tar-Regolament (KE) Nru 1927/2006. [5] COM(2010)529. Proposta għal Deċiżjoni tal-Parlament Ewropew u tal-Kunsill dwar il-mobilizzazzjoni tal-Fond Ewropew ta' Aġġustament għall-Globalizzazzjoni […] (applikazzjoni EGF/2009/027 NL/Noord Brabant u Zuid Holland Division 18) u COM (2010) 530. Proposta għal Deċiżjoni tal-Parlament Ewropew u tal-Kunsill dwar il-mobilizzazzjoni tal-Fond Ewropew ta' Aġġustament għall-Globalizzazzjoni […] (applikazzjoni EGF/2009/026 NL/Noord Holland u Utrecht Division 18). [6] Ir-Regolament (KE) Nru 1893/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-klassifikazzjoni tal-istatistika ta’ attivitajiet ekonomiċi tan-NACE Reviżjoni 2 u li jemenda r-Regolament tal-Kunsill (KEE) Nru 3037/90 kif ukoll ċerti regolamenti tal-KE dwar setturi speċifiċi tal-istatistika (ĠU L 393, 30.12.2006, p. 1). [7] ĠU C 139, 14.6.2006, p. 1. [8] ĠU L 406, 30.12.2006, p. 1. [9] ĠU C […], […], p. […].